ANEXA NR.1 

DESCRIEREA INVESTITIEI

A. NECESITATEA ȘI OPORTUNITATEA INVESTIȚIEI ,,CENTRU ȘCOLAR MULTIFUNCȚIONAL ”
Unul dintre obiectivele generale naționale este dezvoltarea infrastructurii educaționale, creându-se astfel condiții bune pentru elevi și pentru desfășurarea optimă a cursurilor, cu accent pe reducerea supraaglomerării, ținând cont că media de elevi/ clasă înregistrează la nivelul regiunii București-Ilfov cele mai mari valori în plan național: 25,3 elevi/clasă. 
Astfel, în ceea ce privește investiția ,,Centru Școlar Multifuncțional” în comuna Cornetu, județul Ilfov, obiectivul principal este de a suplimenta ansamblul școlar existent pe amplasament cu săli de clasă ce vor fi utilizate de către elevii din învățământul primar și gimnazial ca săli de curs dimineața, respectiv ca săli multifuncționale pentru activitățile programului ,,Școala după școală”/”A doua sansa” după-amiaza și pentru alte activități extra-școlare. Prin intermediul acestui proiect sunt vizate activități/ acțiuni de extindere și dotare a unității de învățământ primar și secundar.
Centrul școlar multifuncțional din Comuna Cornetu va răspunde si nevoilor comunitatii prin realizarea clădirii de învățământ, pentru elevii din învățământul primar și gimnazial, care va fi dotată și cu bucătărie proprie și sală de mese, pentru a oferi o masă caldă pentru circa 200 elevi pe zi și care va pune la dispoziția elevilor atât în intervalul dintre orele petrecute la scoală cât și în afara programului, facilități diverse pentru recuperarea, consolidarea și perfecționarea cunoștințelor, totodată oferind și facilități de socializare și de afirmare individuală. 
În cadrul Școlii Gimnaziale nr. 1 Cornetu, în anul 2023-2024, erau inscriși în învățământul primar și gimnazial un număr de 587 elevi. S-a înregistrat o creștere semnificativă numerică anuală a elevilor comunei Cornetu față de anii școlari anteriori (2022-2023 – 559 elevi, 2021-2022 – 535 elevi, 2020-2021 – 486 elevi) datorită populației tinere prezente în număr mare și a gradului de dezvoltare a localității.
Astfel, necesitatea extinderii si modernizării infrastructurii școlare din localitate deriva din creșterea demografica, precum și din necesitatea adaptării la un proces educațional în continuă evoluție (noi tehnici și tehnologii de predare, dezvoltarea de noi competențe, asigurarea unor servicii complementare de asistenta/ingrijire specializata adresate familiilor cu copii). 
,,Centrul școlar multifuncțional” își propune sa asigure facilitați diverse elevilor pentru recuperarea, consolidarea si perfecționarea cunoștințelor, totodată oferind si facilitați de socializare si de afirmare individuala.
Principalele destinații ale încăperilor construcției vor fi: săli de clasă cu spații anexe (birou cadre didactice, zone de lectură, zone de relaxare/activități neconvenționale, grupuri sanitare, camere tehnice, bucătărie, depozitări, hol de circulație - lobby).
Având în vedere că în anul școlar 2023-2024, în învățământul primar și gimnazial, există înscriși un număr de 79 elevi din grupuri vulnerabile (elevi cu CES și elevi care beneficiază de bursă de ajutor social), investiția propusă va urma principiile desegregării și nediscriminării urmărind să promoveze accesul la servicii incluzive în educația de masă în special pentru grupurile marginalizate. 
În plus, investiția va contribui și la reducerea abandonului școlar și părăsirii timpurii a școlii. Rata medie a părăsirii timpurii a școlii este de 18% în arealele rurale din Regiunea Bucuresti-Ilfov (RBI), mult superioară țintei propuse în Uniunea Europeana (UE) de a fi sub 10%. Printre activitățile care se vor derula sunt incluse și măsuri de accesibilizare și de echipare adecvată a unităților de învățământ de masă pentru elevii cu cerințe educaționale speciale (CES).
Înființarea ,,Centrului Școlar Multifuncțional” reprezinta un obiectiv de atins și prin Strategia de Dezvoltare Locală a Comunei Cornetu 2022-2027, afișată pe site-ul oficial al Comunei.
Asa cum se prevede și în Strategie, intregul ansamblu a fost gandit să reprezinte un complex educațional - centru școlar multifuncțional - care să le ofere elevilor condiții europene de studiu.
Implementarea unui astfel de proiect are în vedere, pe lângă acoperirea cererii de unități de învățământ pe plan local, şi următoarele beneficii:  îmbunătăţirea infrastructurii educationale, creşterea calităţii serviciilor de educație, creșterea numărului unităților de educație (în baza creșterii nevoii de școli în județul Ilfov, mai ales în baza suprapopulării din ultimul timp a zonelor din jurul Municipiului București).
Investiția pentru ,,Centrul Școlar Multifuncțional în Comuna Cornetu, județul Ilfov”, este atât necesară, cât și oportună, prin toate cele mentionate mai sus. Această investiție va putea să acopere deficitul de infrastructură educațională, să promoveze incluziunea și accesul la educație și să contribuie la dezvoltarea comunității locale. Cu finanțare disponibilă prin Programul Regional București-Ilfov 2021-2027, Prioritatea 6.2 Crearea și modernizarea de infrastructuri educaționale pentru învățământul primar și secundar, inclusiv campusuri (primar și secundar, liceal filiera teoretică și vocațională), obiectiv specific 4.2 Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin  promovarea rezilienței pentru educația și formarea la distanță și online și cu sprijinul comunității, investiția într-un centru școlar multifuncțional poate să fie un pas important spre îmbunătățirea calității vieții elevilor in mod direct, si indirect a intregii comunitati, precum și a șanselor educaționale.


B. DESCRIEREA SUMARĂ A INVESTIȚIEI

Amplasamentul propus este situat în comuna Cornetu, șoseaua Alexandriei, parcela cu nr. cadastral 57297. Parcela are o formă neregulată, desfașurându-se pe două direcții principale: axa NV-SE, cu deschidere maximă de 144 m, respectiv axa SV-NE, cu deschidere maximă de 210 m. Pe aceasta sunt amplasate corpurile de clădire CI (școală existentă), C2 (școală existentă), C3 (sala de sport).
Suprafața terenului, conform extras de carte funciară nr. 57297 și ridicare topografică este de 13426 m2.
Proiectul constă în construirea unui corp nou de clădire (C4) de înălțime P + 1 E, realizat pe structură tip cadre din beton armat, cu pereți de compartimentare de zidărie din blocuri de tip BCA. Spațiul interior va fi compartimentat cu pereți din sisteme din plăci de gips-carton montate pe structură metalică, având sau nu umplutură fonoizolantă (după cerințele acustice ale tipurilor de încăperi, rezistenți la umezeală, la foc etc.) și pereți de compartimentare din zidărie din BCA (rezistenți la foc, în conformitate cu normele în vigoare).

Lucrarile estimate în cadrul proiectului:
- pregătirea, amenajarea și sistematizarea terenului; 
- construirea unui imobil cu destinația de Centru școlar multifuncțional; 
- realizare fundații și suprastructură din beton armat; 
- realizare închideri exterioare cu zidărie din blocuri de tip BCA și termosistem; 
- realizare compartimentări interioare din zidărie din zidărie BCA și din gips carton; 
- realizare finisaje interioare / exterioare; 
- implementarea proiectului de instalații termice și climatizare; 
- implementarea proiectului de instalații sanitare; 
- implementarea proiectului de instalații de canalizare apă menajeră și ape pluviale; 
- implementarea proiectului de instalații electrice (interior și exterior); 
- implementarea proiectului de curenți slabi; 
- realizare căi de acces; 
- realizare împrejmuiri perimetrale și porți de acces auto și pietonale; 
- amenajare spații verzi; 
- branșamente utilități. 

Indicatori urbanistici: 
Regim de înălțime: P+1E 
Suprafață construită: 1237 m2 
Suprafață desfășurată: 2512 m2 
Suprafață construită la sol totala: 3600 m2 
Suprafață construită desfășurată la sol totala: 6699 m2 
POT propunere: 26.81  % 
CUT propunere: 0.49 

Construcția propusă se încadrează la:

	Categoria de importanța
	C
	în conformitate cu prevederile H.G. nr. 766/1997, cu modificările și completările ulterioare și ale Metodologiei pentru stabilirea categoriei de importanță a construcțiilor aprobate prin O.M.L.P.A.T. nr. 31/N/1995

	Clasa de importanță
	II
	în conformitate cu Normativul P 100/1/2013

	Gradul de rezistență la foc
	II
	în conformitate cu Normativul P 118/1999





 CENTRU ȘCOLAR MULTIFUNCȚIONAL – CORP C4 
	Destinația 
Funcțiune principală 
	- centru școlar multifuncțional cu săli de clasa, spații de relaxare / activități neconvenționale, zone de lectură, birouri profesori 

	Funcțiuni conexe 
	- grupuri sanitare, vestiare, camere tehnice, bucătărie profesională și anexele aferente, sală de mese 



Suprafață utilă totală parter: 1038,29 mp
Suprafață utilă totală etaj: 974,80 mp
Suprafață utilă scară acces terasă necirculabilă: 24,28 mp 
Bilanț suprafețe spațiu:
	
	Suprafață utilă
	Suprafață construită

	Parter
	1038,29 m2
	1237 m2

	Etaj
	974,80 m2
	1239 m2

	Terasa necirculabilă
	24,28 (casa scării)
	36 m2


TOTAL	                                2037,37 m2	         2512,00 m2
 

Accesuri pietonale in clădire:
Accesul principal se face pe latura de N-E, din curtea școlii existente.
Accesurile secundare se realizează pe latura de N-V dinspre curtea exterioară de recreație și pe latura de S-V dinspre zona de parcare auto.
Accesurile secundare de marfa, aprovizionare și personal pentru zona de bucătărie se realizează pe latura de S-E dinspre zona de parcare auto.
Toate accesurile sunt conformate pentru a se realiza accesibilitatea persoanelor cu dizabilități în incinta clădirii și în interiorul acesteia.

Număr estimat de utilizatori 
- Capacitatea totală a clădirii este, conform proiectului, de 182 persoane, dispuse pe cele două nivele ale clădirii – parter și etaj I. 

Durata minimă de funcționare, apreciată corespunzător destinației / funcțiunilor propuse 
- Conform prescripțiilor legale. Se va lua în calul o perioadă de 20 de ani de amortizare a investiției inițiale, cu reparații de mentenanță la un interval de 7 ani. 


C. INDICATORII DE PERFORMANȚĂ FINANCIARĂ A PROIECTULUI


a) indicatori maximali, respectiv valoarea totala a obiectivului de investiții, exprimata în lei, cu TVA și, respectiv, fara TVA, din care construcții-montaj (C+M), în conformitate cu devizul general;

	Categorie
	Valoare 

	TOTAL GENERAL FARA TVA
	30.667.172,52

	TOTAL GENERAL CU TVA
	36.291.135,98

	VALOARE CHELTUIELI ELIGIBILE FARA TVA
	30.589.254,18

	VALOARE CHELTUIELI NEELIGIBILE FARA TVA
	77.918,34

	VALOARE C+M (cu TVA)
	19.027.656,29 




b) indicatori minimali, respectiv indicatori de performanța - elemente fizice/capacitați fizice care sa indice atingerea țintei obiectivului de investiții - și, dupa caz, calitativi, în conformitate cu standardele, normativele și reglementarile tehnice în vigoare.

Regim de înălțime: P+1E 
Suprafață construită: 1237 m2 
Suprafață desfășurată: 2512 m2 
Suprafață construită la sol totala: 3600 m2 
Suprafață construită desfășurată la sol totala: 6699 m2 
POT propunere: 26.81  % 
CUT propunere: 0.49 

c) indicatori de impact si socio-economici: Dezvoltarea infrastructurii educationale, imbunatatirea procesului educational, cresterea populatiei scolare la procesul educationla

d) indicatori financiari

Valoare totala cu TVA : 36.291.135,98 lei
Valoare C+M cu TVA: 19.027.656,29 lei

e) indicatori de rezultat/operare:

Numar anual de utilizatori ai structurilor educationale noi sau modernizate (nr. persoane): 182 
Ponderea utilizatorilor structurilor educationale de masa noi sau modernizate care apartin grupurilor vulnerabile/marginalizate (%): 14,13%

f) indicatori de realizare:

Capacitatea claselor din cadrul infrastructurilor din domeniul invatamantului noi sau modernizate (nr. persoane): 24 elevi

g) Durata estimata de implementare a obiectivului de investitie, exprimata in luni, conform graficului orientativ de realizare a investitie : 30 de luni, din care 24 de luni de executie

